Ek het vanoggend voor 5 uur ontwaak met 'n duidelike beeld van 'n engel wat langs my bed staan. Ek was bewus van detail in die beeld, asof ek 'n swaard en vlerke gesien het en 'n kleed met baie voue. Ek kon nie meer sien nie, want my aandag was nie daarop gevestig nie, maar op JaHWeshua wat met my praat. Hy het aangedui dat dit die doodsengel is en dat ek nou weer moet skryf.
Dra die las wat jy jouself opgelê het sonder verwyt, want jou kans is verby. Bly by jou geliefdes, want die uur van skeiding en pyniging word uitgeroep. Breek die bande van Babilon oor My kinders dat almal wat enige vorm van gevangeskap gedra het, vrygemaak kan word. Laat die doodsengel sy weg oor die aarde begin en neem wat Ek hom toestaan, want die tyd het gekom. Amein.
Laat HalleluJaH die kreet wees wat My geliefdes lewend hou, met die wete dat Ek skei, vernietig, hernuwe en bevestig wat Ek Wil. Amein.
Ek, JaHWeshua, julle Man, het elkeen van hierdie woorde op die klip van julle harte gegraveer. Hou hierdie wette en deel in die Liefde wat Ek op die aarde laat oorbly. Amein.
Met die einde van hierdie woorde het ek gesien hoe JaHWeshua 'n dun rooi lyn of streep trek onder hierdie geskrewe woorde tot in die oneindigheid in.